Verbeter jou gemeenteblad met dié eendagkursusArgieffoto Die ATKV-Skryfskool van die Noordwes-Universiteit, bied op 27 Augustus ŉ enkeldagkursus oor die skryf van ŉ gemeenteblad aan. Dié kursus sluit die taalgebruik, inhoud en uitleg van ŉ suksesvolle gemeenteblad in. Ander platforms, soos sosiale- en digitale media sal ook bespreek word. Dié kursus word aangebied vir gemeentes of individue wat hierdie belangrike kommunikasiemiddel in hul plaaslike gemeentes wil verbeter. Van die aanbieders sluit die kommunikasiekundiges drr. Thalyta Swanepoel en Alé Steyn in. Die kursus vind plaas op die Noordwes-Universiteit se Potchefstroomkampus. Koste beloop R750-00 per persoon. Bewys van betaling moet die inskrywing vergesel. Stuur ook ŉ voorbeeld van jou gemeenteblad voor die sluitingsdatum na [email protected]. Inskrywings sluit Vrydag, 12 Augustus. ŉ Beperkte aantal kursusgangers kan geakkommodeer word.